**Avi Piblik sou Aplikasyon Sibvansyon Pou**

**REKONSTWI FLORID CDBG- ALÈJMAN PWOGRAM ENFRASTRIKTI JENERAL**

**Pou Vil Port St. Lucie, Florid**

**AVI PIBLIK SIT ENTÈNÈT**

Vil Port St. Lucie, Florid prevwa aplike pou finansman Rekonstwi Pwogram Enfrastrikti Jeneral Florid ke U.S. Depatman Lojman ak Devlopman Iben (HUD) bay pou sipòte efò alèjman alontèm nan èd Eta Florid ak gouvènman lokal li yo nan minimize oswa elimine risk yo epi diminye pèt nan dezas a lavni. Se Depatman Opòtinite Ekonomik Florid (DEO) ki administre pwogram sa a atravè Sibvansyon Blòk Devlopman Kominotè - Pwogram Enfrastrikti Jeneral Diminisyon (CDBG-MIT GIP). Alokasyon total pou finansman CDBG-MIT GIP Round II a se $175,000,000 avèk yon demann finansman minimòm de $2,000,000 pou chak aplikasyon. Pa gen okenn kondisyon ki demande gouvènman lokal la pou match valè yo bezwen an avan yo aplike pou finansman an.

Vil Port St. Lucie, Florid ap soumèt twa (3) aplikasyon pou pwojè sèvis piblik ak Travo Piblik pou yon total de $19,270,000 kap finanse atravè CDBG-MIT GIP Round II a. Men pwojè yo:

1. Depatman Sistèm sèvis piblik Vil Port St Lucie a ap mande $7,035,000 pou konstwi yon nouvo, Dèlko de sekou ijans pou Izin de Tretman Dlo (WTP) Prineville la ak yon Pi ki byen fon pou jete konsantre. Pwojè sa a pral amelyore kapasite Vil la pou kenbe sèvis dlo potab pandan moman siklòn /pann elektrik. Pi a enpòtan pou izin operasyon yo anpil kòm Vil la pa ka pwodwi dlo potab san yon opsyon dirab pou jete dechè solid. Dèlko a pral bay Izin de Tretman Dlo a kouran lè gen ijans epi pi a ponp lan pou kenbe sèvis la an fonksyon.
2. Depatman Sistèm sèvis piblik Vil Port St Lucie a ap mande $9,535,000 pou modifikasyon nan etablisman tretman dlo ize Westport la pou ranplase enfrastrikti aje pa sa ki pi dirab, ekipman de teknolojik avanse ki pral amelyore rezistans jeneral pandan siklòn ak gwo evènman tanpèt. Etablisman an pral gen yon nouvo dèlko ijans tou ki pral bay fyabilite ak antretyen nan operasyon izin yo pandan pann elektrik ki asosye. Etablisman sa ap bay sèvis dlo ize pa sèlman ak kliyan Vil la, men yon pòsyon nan kliyan Palm City yo tou. Antretyen operasyon tretman dlo ize yo gen anpil enpòtans pou sante moun ak sante anviwonmantal, antanke yon etablisman de tretman ki trouve li nan St. Lucie River Estuary Basin.
3. Depatman Travo Piblik Vil Port St Lucie a ap mande $2,700,000 pou modènize kanal de dechaj pond Tiffany an. Bi pwojè a se pou li retire jiska 3 pye de vejetasyon ak fimye ki egziste nan kanal dekoulman an, renivle kanal dekoulman la avèk yon pant de 3 a 1 nan bò lateral yo pou amelyore aksè antretyen, mete gazon sou tout zòn pla ki degrade yo, ak zòn an pant ki pi wo ke elevasyon nòmal dlo pou ka bay pwoteksyon kont ewozyon epi redwi sedimantasyon. Kanal dekoulman sa a oblije amelyore pou ofri pwoteksyon kont inondasyon, pèfòmans idwolik, ak kalite dlo pandan siklòn ak moman tanpèt grav.

An akò avèk konsèy HUD bay, kondisyon opinyon piblik la pou pwogram sa a gen ladan opsyon pou afiche enfòmasyon sou pwojè finansman yo pwopoze yo sou yon sit entènèt piblik ak yon peryòd kòmantè piblik de 14 jou. Tanpri voye nenpòt kòmantè oswa kesyon nan Biwo Amelyorasyon Katye ak Angajman Kominote a nan nice@cityofpsl.com (tanpri endike "REBUILD FLORIDA" nan liy sijè imèl la) oplita Lendi 13 septanm 2021. Nòt: Yap bay DEO yon kopi pòs sa a ak nenpòt kòmantè piblik ou resevwa kòm yon pati nan aplikasyon finansman an. Pou resevwa yon kopi aplikasyon yo pwopoze yo, tanpri kontakte Manadjè enfrastrikti sèvis piblik John Eason nan 772-873-6487 ak Direktè Adjwen Travo Piblik John Dunton nan 772-344-4035.